L 200/160
LT
Europos Sąjungos oficialusis leidinys
2022 7 29
2.1.2.
Pradinių susitarimų pratęsimas (26)
2008 m. gruodžio 30 d.
Dekreto įstatymo Nr. 207, kurį pakeitė 2009 m. vasario 27 d.
Įstatymas Nr. 14, 26 straipsnyje buvo numatytas pradinių susitarimų (įskaitant bendrovei „Laziomar“ taikomą susitarimą), turėjusių galioti iki 2008 m. gruodžio 31 d., pratęsimas vieniems metams iki 2009 m. gruodžio 31 d.
(27)
2009 m. rugsėjo 25 d.
Dekreto įstatymo Nr. 135, kurį pakeitė 2009 m. lapkričio 20 d.
Įstatymas Nr. 166 (toliau – 2009 m. įstatymas), 19b straipsnyje buvo nustatyta, kad, atsižvelgiant į „Tirrenia“ grupės įmonių privatizavimą, regioninių bendrovių (išskyrus bendrovę „Siremar“) akcijos, kurias valdė patronuojančioji bendrovė „Tirrenia“, bus neatlygintinai perduotos tokia tvarka: a) bendrovė „Caremar“ iš pradžių bus perduota Kampanijos regionui.
Vėliau pastarasis perduos Lacijaus regionui „Caremar“ įmonę, kuri bus vadinama „Laziomar“ ir savarankiškai eksploatuos transporto jungtis su Ponto salomis; b) bendrovė „Saremar“ – Sardinijos regionui ir c) bendrovė „Toremar“ – Toskanos regionui.
(28)
2009 m. įstatyme taip pat buvo nustatyta, kad iki 2009 m. gruodžio 31 d.
Italija sudarys naujus susitarimus su bendrovėmis „Tirrenia“ ir „Siremar“.
Analogiškai regioninės paslaugos bus įtvirtintos naujose viešojo paslaugų pirkimo sutartyse, kurias iki 2009 m. gruodžio 31 d.
Sardinijos ir Toskanos regionai atitinkamai suderins su bendrovėmis „Saremar“ ir „Toremar“, o iki 2010 m. vasario 28 d.
Kampanijos ir Lacijaus regionai – atitinkamai su bendrovėmis „Caremar“ ir „Laziomar“.
Bus skelbiami konkursai dėl naujų susitarimų ir (arba) viešojo paslaugų pirkimo sutarčių projektų su pačiomis bendrovėmis ir tie susitarimai ir (arba) sutartys bus pasirašomi su pirkėjais užbaigus kiekvienos iš šių bendrovių privatizavimą (18).
(29)
Tuo tikslu pradinių susitarimų (įskaitant bendrovei „Caremar“ taikomą susitarimą) galiojimas buvo pratęstas 2009 m. įstatymu nuo 2010 m. sausio 1 d. iki 2010 m. rugsėjo 30 d.
(30)
2009 m. įstatyme taip pat buvo nustatytos metinės kompensacijos už teikiamas paslaugas viršutinės ribos, taikomos nuo 2010 m. (pratęsus pradinius susitarimus, taip pat pagal naujus susitarimus ir viešojo paslaugų pirkimo sutartis); jų bendra suma sudarė 184 942 251 EUR:
1 lentelė Kompensacijų viršutinės ribos nuo 2010 m.
Bendrovė
Didžiausia metinė kompensacija (EUR)
„Tirrenia“
72 685 642
„Siremar“
55 694 895
„Saremar“
13 686 441
„Toremar“
13 005 441
„Caremar“
29 869 832 (1)
(1) Iš jų 19 839 226 EUR iš Kampanijos regiono ir 10 030 606 EUR iš Lacijaus regiono.
(31)
2010 m. spalio 1 d.
Įstatyme Nr. 163, kuriuo pakeistas 2010 m. rugpjūčio 5 d.
Dekretas įstatymas Nr. 125 (toliau – 2010 m. įstatymas), 1 straipsnyje buvo nustatytas tolesnis pradinių susitarimų pratęsimas nuo 2010 m. spalio 1 d. iki bendrovių „Tirrenia“ ir „Siremar“ privatizavimo procesų užbaigimo, kuris įvyko atitinkamai 2012 m. liepos 19 d. ir 2012 m. liepos 31 d.
(18) 2009 m. įstatymo 19b straipsnio 10 dalis.